לאה לב

לאה לב (נולדה ב-5 במרץ 1995) היא קומיקאית, סטנדאפיסטית, שחקנית ושדרנית רדיו ישראלית. נולדה בשם לאה מנדלב בבאר שבע שלושה ימים לאחר שהוריה עלו מרוסיה. הבכורה מבין שלושה ילדים. הוריה התגרשו כשהייתה בת שלוש. אמהּ נישאה בשנית לאביה החורג, ונולדו להם עוד שני ילדים. כשהייתה לב בת ארבע עברה משפחתה לבת ים, וכשהייתה בת 13 עברה משפחתה לחולון, ואת לימודי התיכון היא עשתה בתיכון קריית שרת בעיר. לב שירתה בצה"ל ביחידת אופק בחיל האוויר. מופע הסטנד-אפ הראשון שלה היה בגיל 17 בערב "מיקרופון פתוח" במועדון הקאמל קומדי קלאב. כשהייתה חיילת המשיכה להופיע במועדונים שונים בהם במועדון "סטנד-אפ פקטורי" של בן זוגה לשעבר ארז בירנבוים. ב-2016 החלה להשתתף בתוכנית הרשת "הישראליות" בערוץ היוטיוב "שורטס" ובפייסבוק (מאוחר יותר התוכנית עברה לערוץ יוטיוב ועמוד פייסבוק עצמאיים). ב-2016 הפכה לאחת משדרניות תוכנית הבוקר "מועדון ארוחת הבוקר" ב-רדיו 103FM (תוכנית ההמשך של "שי ודרור"), לצד אורי גוטליב (שעזב ב-4 ביוני 2017) ושי גולדשטיין. בתוכנית זו, מעבר להגשתה, הייתה גם בעלת הפינה הקבועה "דקה מהלב", שבה דיברה על נושאים שעל סדר היום הציבורי כמו הטרדות מיניות והמאבק ללגליזציה של סמים קלים במדינת ישראל. בפברואר 2020 הופסק שידור התוכנית. כמו כן לב הגישה ברדיו 103FM את תוכנית הלילה השבועית "גדי וילצ'רסקי ולאה לב", תוכנית קומית שמרבה בין היתר לעסוק בנושא הלגליזציה של סמים קלים. השתתפה בתוכנית "עוד כותרות" ששודרה בערוץ 2, ושיחקה בתפקיד אורח בתור עצמה בסדרת הדרמה "מסובך". במאי 2017 היא הצטרפה לעונה השישית של התוכנית הקומית "מועדון לילה" כפאנליסטית חדשה ביחד עם הדר לוי, בערוץ 2 של קשת. ב-29 בפברואר 2020 עלתה ב-yes הסדרה "לעבור את הלילה" שבה משחקת לב את 'נטע ליברמן' לצד שי גולדשטיין. לב כותבת ומצלמת טורי דעה שבועיים לתוכנית "מהצד השני עם גיא זהר". בנובמבר 2020 הוציאה לב את סרטון הפרודיה "מלכת השש בש" אשר מהווה פרודיה לסדרה "גמביט המלכה". בינואר 2021 החלה להשתתף כפאנליסטית בעונה השישית של התוכנית "עד כאן!" כאשת שמאל וכן בתוכנית האירוח ערב עם שי שטרן. בנובמבר 2023 השתתפה בתוכנית הסאטירה "צוות שליין" בהנחיית ליאור שליין בשירות הסטרימינג רלוונט. לאה לב, ברשת החברתית פייסבוק לאה לב, ברשת החברתית אקס (טוויטר) לאה לב, ברשת החברתית אינסטגרם לאה לב, במיזם "אישים" לתיעוד היצירה הישראלית לאה לב, במסד הנתונים הקולנועיים IMDb (באנגלית) כל האייטמים של לאה לב באתר 103FM חדשות השבת - לאה לב - הדבר הבא בסטנד אפ הישראלי | כאן 11 לשעבר רשות השידור, סרטון בערוץ "כאן 11 - תאגיד השידור הישראלי", באתר יוטיוב (אורך: 05:08) לאה לב בפודקאסט "גיקונומי" של ראם שרמן ודורון ניר, 27 בדצמבר 2016 לאה לב בפודקאסט "מאחורי כל צחוק" של אלדד שטרית, 27 במאי 2018 איתי סגל, מה למדתי: לאה לב, באתר ynet, 28 באוגוסט 2020 גאולה אבן-סער, "יש כאב אמיתי מאחורי זה": לאה לב על הסערה סביב "קאקדילה" באתר כאן 11, 7 בינואר 2022 לאה לב: "טוקבקים זאת דרך טובה להקשיב לאנשים", הקוגיטו – אברום בורג משוחח עם אנשים מעוררי מחשבה, באתר All•in אלון הדר, תסתכלו על לאה, באתר "ידיעות אחרונות", 8 במרץ 2017 לאה לב באתר רדיו 103FM adi oz, לאה לב: "פמיניסטיות שונאות אותי". ריאיון ראשון, באתר לאה לב: "פמיניסטיות שונאות אותי". ראיון ראשון, ‏2016-09-20 שחר בן ימיני, לאה לב: "ההורים שלי לא אוהבים שאני צוחקת על מין", באתר פרוגי, 17 ביוני 2016 מריאנה בנסון, "מה כל כך נורא בלהגיד כוּס?": לאה לב וקרן מור משלבות בין נשיות ופה ג'ורה, באתר קרן מור בשיחה שתקרע אתכם מצחוק עם לאה לב, ‏2017-07-03 פינת הייעוץ של א' - א': "למה אורי עזב? מה הוא מג'נון?!", באתר 103fm המגישים הפרובוקטיבים שי גולדשטיין ולאה לב נפרדים מ-103 חדש בטלוויזיה: סדרות וסרטי yes, פברואר 2020